

**ЕВРОПЕЙСКИ СЪЮЗ**

ЕВРОПЕЙСКИ ФОНД ЗА

МОРСКО ДЕЛО И РИБАРСТВО



МИНИСТЕРСТВО НА ЗЕМЕДЕЛИЕТО

***Приложение № 7***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**ПРОГРАМА ЗА МОРСКО ДЕЛО И РИБАРСТВО 2014-2020 Г.**

по процедура чрез подбор на проекти

BG14MFOP001-1.026 „Временно преустановяване на риболовна дейност вследствие на агресивната война на Русия срещу Украйна, която застрашава сигурността на риболовните дейности или възпрепятства икономическата жизнеспособност на риболовните операции“ “, мярка 1.9 „Временно преустановяване на риболовна дейност вследствие на агресивната война на Русия срещу Украйна, която застрашава сигурността на риболовните дейности или възпрепятства икономическата жизнеспособност на риболовните операции”

**Методология за оценка на проектни предложения.**

Оценяват се само проектни предложения, получени чрез системата ИСУН 2020. Оценката се извършва на база критерии, съдържащи се в Условията за кандидатстване, утвърдени от ръководителя на Управляващия орган (УО) на Програма за морско дело и рибарство (ПМДР) 2014 – 2020 г. Методологията и критериите не подлежат на изменение по време на провеждането на оценката.

Прилага се процедура при опростени правила.

Процедура на подбор на проектни предложения е такава, при която:

- всеки кандидат представя проектно предложение чрез електронен формуляр за кандидатстване, изготвен в съответствие с условията за кандидатстване;

- подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката.

- за финансиране ще бъдат предложени проектните предложения, които съответстват на критериите за оценка, по реда на тяхното постъпване, до изчерпване на финансовия ресурс по процедурата;

- оценката на проектните предложения по настоящата процедура се извършва от комисия, определен с акт на Ръководителя на Управляващия орган;

- за одобрените за финансиране проектни предложения се сключва административен договор за предоставяне на безвъзмездна финансова помощ.

**1. Критерии за оценка на административното съответствие и допустимостта на кандидата и проектното предложение:**

|  |  |  |  |  |
| --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** |
|  | Формулярът за кандидатстване е подаден по електронен път чрез системата ИСУН 2020 и е подписан с валиден КЕП от лице с право да представлява кандидата или упълномощено от него лице.  В случаите, когато кандидатът се представлява само заедно от няколко физически лица, проектното предложение се подписва от всяко от тях при подаването. |  |  |  |
|  | Приложено е изрично пълномощно за подаване на проектното предложение и/или за подписване на административния договор за предоставяне на безвъзмездна финансова помощ - попълнено по образец (Приложение № 6) и прикачено в ИСУН 2020. |  |  |  |
|  | Приложена е декларация, към Условията за кандидатстване и изпълнение – попълнена по образец (Приложение № 5) и прикачена в ИСУН 2020.  *Декларацията се попълва и подписва от всички лица с право да представляват кандидата, независимо дали представляват заедно или поотделно.* |  |  |  |
|  | Няма задължения към общината по седалището на кандидата.  **или**  Размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година.  **или**  Има документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение. |  |  |  |
|  | Кандидатът няма задължения към Националната агенция за приходите  **или**  Размерът на неплатените задължения на кандидата към Националната агенция за приходите е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лева.  **или**  Има сключено споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - прикачено в ИСУН 2020. |  |  |  |
|  | Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин |  |  |  |
|  | Кандидатът не попада, под което и да е от условията, изброени в т. 11.2 Критерии за недопустимост на кандидатите от Условията за кандидатстване и изпълнение по настоящата процедура. |  |  |  |
|  | Приложена е декларация за временното преустановяване на риболовните дейности вследствие на агресивната война на Русия срещу Украйна ведно с приложенията към нея |  |  |  |
|  | Приложени са поименни списъци на заетите лица на трудов договор за периода на допустимост и за периода на кандидатстване за предоставяне на БФП за временно преустановяване на риболовната дейност. |  |  |  |
|  | Кандидатът изпълнява приложимите за него критерии за допустимост, изброени в т. 11.1 Критерии за допустимост на кандидатите от Условията за кандидатстване и изпълнение по настоящата процедура |  |  |  |
|  | Приложено е разрешително за стопански риболов за кораба, за който се кандидатства |  |  |  |
|  | Приложен е документ за собственост на риболовния кораб или документ удостоверяващ правно основание, на което се ползва този риболовен кораб |  |  |  |
|  | Липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен. |  |  |  |
|  | Общият размер на заявената безвъзмездна помощ на проекта е по-нисък или равен на 200 000 лева. |  |  |  |
|  | Декларация за съгласие данните на самоосигуряващото се лице, което извършва дейност с личен труд на борда на допустимия риболовен кораб данните да бъдат предоставени от НАП на УО по служебен път |  |  |  |
|  | Кандидатът изпълнява условието да получи компенсация вследствие на последиците от агресията на Русия в Украйна, за съответния риболовен кораб, единствено по реда на настоящата процедура (по чл. 33 (1), г) от Регламент (ЕС) 508/2014) в съответствие с разпоредбите в т. 11.1 Критерии за допустимост на кандидатите от Условията за кандидатстване и изпълнение по настоящата процедура. |  |  |  |
| 16.1 | При отговор Да на въпрос 16, Оценителната комисия е анулирала всички подадени заявления, предхождащи последното. |  |  |  |
|  | Кандидатът не е получил подпомагане по други процедури на оперативни програми, включително ПМДР 2014 - 2020 г. или национални мерки или донорски програми на ЕС вследствие от агресивната война на Русия срещу Украйна. |  |  |  |

**При несъответствие с изискванията по т. 4, 5, 7, 10 и т. 13 , проектното предложение се отхвърля.**

В случай че след допълнителното им изискване по установения ред документите по т. 1–3, 6, 8-9, и т. 11-12 не бъдат предоставени от кандидата или са представени, но не съгласно изискванията, проектното предложение се отхвърля.

В случай че по време на оценката се установи, че самоосигуряващото се лице, което извършва дейност с личен труд на борда на допустимия риболовен кораб и кандидатства за компенсация за екипаж, има задължения за личните си осигурителни вноски, Оценителната комисия служебно премахва поисканата помощ за това лице.

В случай че по време на оценката се установи надвишаване на общия размер на заявената безвъзмездна помощ над определения в Условията за кандидатстване и изпълнение максимален праг в съответствие с т. 14, Оценителната комисия служебно го намалява до максимално допустимия размер.

В случай че по време на оценката се установи наличие на недопустимо заявена компенсация, Оценителната комисия служебно премахва/коригира съответната помощ от бюджета на проекта.

Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности нарушаване на принципите по чл. 29, ал. 1, т. 1 и 2 от ЗУСЕФСУ.

При наличие на положителна резолюция в т. 16, се извършва проверка на последователността на подаване на заявленията и се анулират всички подадени заявления, предхождащи последното.

При наличие на положителна резолюция в т. 17, помощта на кандидата се преизчислява, като се извадят декларираните дни в периода който се дублира с посочените източници на подпомагане вследствие от агресивната война на Русия срещу Украйна.

**2. Техническа и финансова оценка**

В съответствие с изискванията на Регламент (ЕС) 2022/1278 на Европейския Парламент и на Съвета от 18 юли 2022 година за изменение на Регламент (ЕС) № 508/2014 по отношение на специални мерки за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури по мярката е предвидено извършването на техническа и финансова оценка като се прилага критерий за подбор на принципа „Първи по ред, първи по право” - prior tempore, prior jure. Помощта е предназначена за всички допустими оператори и до изчерпване на бюджета.